אלכסנדרה ברק

אלכסנדרה אימלדה סיסיליה אוון בֶּרק (באנגלית: Alexandra Imelda Cecelia Ewen Burke, נולדה ב-25 באוגוסט 1988) היא זמרת וכותבת שירים בריטית. התפרסמה עקב זכייתה בעונה החמישית של תוכנית המציאות The X Factor. ברק חתומה על חוזה הקלטות עם חברת אפיק רקורדס ועם תקליטי RCA. ברק נולדה באיזלינגטון בשנת 1988. אמה היא מליסה בל שהייתה זמרת בעברה וחברה בלהקה הנקראה "Soul II Soul". לברק אחות בשם צ'נסי ושני אחים בשם דייוויד וארון. הוריה התגרשו בשנת 1992. ברק למדה שיעורי ריקוד מגיל חמש. בגיל 12 נכנסה לתחרות כישרונות שנקראה "Star for a Night". ברק נבחנה לעונה השנייה של האקס פקטור אך נפסלה במהלך שלבי המיון ובאותה עונה ניצח בסוף הזמר שיין וורד. לאחר מכן לקחה ברק שיעורי פיתוח קול ושירה מקצועית והתקבלה לעונה החמישית והודרכה על ידי השופטת שריל קול. ב-13 בדצמבר 2008 נערך הגמר של התוכנית ובו זכתה ברק במקום הראשון עם למעלה משמונה מיליון קולות. בגמר שרה ברק את השיר "Hallelujah" של הזמר לאונרד כהן. לאחר מכן השיר יצא לאור כסינגל הראשון שלה והגיע לראש המצעדים. בפברואר 2009 חתמה ברק על חוזה הקלטות עם חברת אפיק רקורדס. ב-12 באוקטובר 2009 הופץ הסינגל השני מהאלבום, שיתוף פעולה עם הזמר פלו ריידה שנקרא "Bad Boys". השיר הגיע למקום הראשון בממלכה המאוחדת. שבוע לאחר יציאת הסינגל השני, בתאריך ה-19 באוקטובר יצא אלבום הבכורה של ברק שנקרא Overcome האלבום זכה להצלחה רבה והגיע למקום הראשון בממלכה המאוחדת ונמכר בלמעלה ממיליון וחצי עותקים ברחבי העולם. הסינגל השלישי מהאלבום היה "Broken Heels" שהופץ ב-18 בינואר 2010. ב-3 במאי שוחרר הסינגל הרביעי מהאלבום שהיה דואט עם הזמר פיטבול ונקרא "All Night Long". הסינגל החמישי שהופץ מהאלבום היה "Start Without You" שהופץ ב-31 באוגוסט 2010 והגיע למקום הראשון במצעד השירים בממלכה המאוחדת. בדצמבר 2010 הוציאה ברק את האלבום שלה בעריכה מחודשת עם רצועות חדשות אשר לא נכללו בראשון והסינגל הבא שהיא הפיצה ממנו היה החמישי והאחרון שנקרא "The Silence". ב-14 בינואר 2011, יצאה ברק לסיבוב ההופעות של האלבום הראשון שלה שנקרא "All Night Long Tour". המסע כלל 35 הופעות והסתיים ב-14 באוגוסט. לאחר סיום מסע ההופעות שלה ברק החלה לעבוד על אלבומה השני יחד עם אמנים כמו ני-יו וברונו מארס. ב-9 במרץ 2012 שחררה ברק את הסינגל הראשון מאלבומה בחדש שנקרא "Elephant". הסינגל השני מהאלבום נקרא "Let It Go" יצא לאור ב-27 במאי. אלבומה השני של ברק יצא לאור ב-4 ביוני 2012 ונקרא Heartbreak on Hold. בסוף שנת 2012 החלה ברק לעבוד על חומרים לאלבום חדש. ב-23 בדצמבר הוציאה ברק מיני אלבום המכיל שירים של חג המולד בשם Christmas Gift. ב-1 בספטמבר 2013, יצא המיני אלבום השני של ברוק שנקרא: NewRules#. בשנת 2009 החלה ברק לצאת עם חבר ילדות שלה אך השניים נפרדו ב-2011. בסוף שנת 2011 החלה ברק לצאת עם ג'רמיין דפו שחקן ב-טוטנהאם הוטספר אך השניים נפרדו לאחר כמה חודשים. 2009: Overcome 2012: Heartbreak on Hold 2018: The Truth Is 2012: Christmas Gift 2013: NewRules# 2015: Renegade 2021: Hallelujah 2009: The X Factor Live Tour 2011: All Night Long Tour 2013: Lady Sings the Blues 2015: Alexandra Burke at Jazz Café 2018: The Truth Is Tour מדיה וקבצים בנושא אלכסנדרה ברק בוויקישיתוף אתר האינטרנט הרשמי של אלכסנדרה ברק אלכסנדרה ברק, ברשת החברתית פייסבוק אלכסנדרה ברק, ברשת החברתית אקס (טוויטר) אלכסנדרה ברק, סרטונים בערוץ היוטיוב אלכסנדרה ברק, במסד הנתונים הקולנועיים IMDb (באנגלית) אלכסנדרה ברק, באתר ספוטיפיי אלכסנדרה ברק, באתר Last.fm (באנגלית) אלכסנדרה ברק, באתר AllMusic (באנגלית) אלכסנדרה ברק, באתר MusicBrainz (באנגלית) אלכסנדרה ברק, באתר Discogs (באנגלית) אלכסנדרה ברק, באתר Songkick (באנגלית) אלכסנדרה ברק, באתר בילבורד (באנגלית)